Funcții Excel
Fie următorul set de date:

Dorim ca în celula A7 să determinăm valoarea minimă dintre aceste valori. Vom folosi funcția MIN pe care o vom insera astfel:
1.Click pe celula A7
2.FORMULE -> Inserare funcție -> de la Selectați o categorie se alege Toate -> se alege funcția MIN -> OK
3.Se șterge ceea ce este scris la Număr 1 (chiar dacă în acest caz este corect)
4.Se face (cu mouse-ul/ tastatura) selecția zonei de celule A2:A6 -> OK

Formula din celula A7 este =MIN(A2:A6)
Pentru a determina valoarea maximă se folosește funcția MAX. Pentru a determina valoarea maximă din zona A2:A5 se va folosi formula =MAX(A2:A5)
Pentru a determina media aritmetică se folosește funcția AVERAGE. Pentru a determina media aritmetică a valorilor din zona A2:A7 se va folosi formula =AVERAGE(A2:A7)
Pentru a determina media aritmetică dintre numerele 7; 13; 25; 40 se va folosi formula =AVERAGE(7;13;25;40)
Pentru a determina suma unui set de valori numerice se folosește funcția SUM. Pentru a determina suma valorilor din celule A2; A4; A7 se va folosi formula =SUM(A2;A4;A7)
Dacă dorim să determinăm câte celule conțin valori numerice într-o zonă specificată vom folosi funcția COUNT. Pentru a determina numărul de celule care conțin numere din zona A1:B10 se va folosi formula =COUNT(A1:B10)
Dacă dorim să determinăm câte celule sunt completate într-o zonă specificată vom folosi funcția COUNTA. Pentru a determina numărul de celule completate din zona A1:B10 putem folosi formula =COUNTA(B1:A10)
Funcția IF are următorul format =IF(condiție;E2;E3) și se folosește astfel: se verifică condiție. Dacă aceasta este adevărată atunci se execută expresia E2 altfel (atunci când condiție este falsă) se execută E3.
Ex: =IF(A1>50;"Nr. mare";"Nr. mic")  va afișa mesajul "Nr. mare" dacă valoarea din celula A1 este mai mare decât 50 și va afișa mesajul "Nr. mic" atunci când numărul din celula A1 este mai mic sau egal cu 50.
Funcția COUNTIF se folosește pentru a număra dintr-o zonă formată din mai multe celule pe acelea care îndeplinesc o condiție. Formatul funcției: =COUNTIF(zonă;condiție)
Ex: =COUNTIF(A1:A10;"<100") numără câte celule din zona A1:A10 conțin valori mai mici decât 100.
Temă de laborator: Creați un tabel cu următorul antet: Nr.Crt.; Numele și prenumele, Română, Matematică, TIC, Engleză, Chimie, MGen, NrCorig, Situație (Promovat/Nepromovat).
Completați cu valori pentru 5 elevi primele 7 coloane. Pe coloanele Mgen, NrCorig și Situație vor fi folosite funcții studiate în acest laborator. Situație va fi completat automat cu „Promovat” dacă NrCorig este 0 și cu „Nepromovat” dacă NrCorig conține o valoare mai mare decât 0.
Succes !

